Bezañ Seizh Breur a oa ur framm spered , un ivoul kuitaat al leur gozh , ur c ' hlask d ' an diles . Ne oa ket bet hevelep tuadur hep en devout krog war livouriezh LANGLEIZ . Ne venne ket ober « bretonirioù » , eñ ivez . Eno , a soñj din , e ranker klask diazez hevelep nac ' h , pa felle dezhañ bout feal da engouestl e yaouankiz . Ent diac ' hinek e oa mennet da reiñ d ' e livadennoù un arvez hollvedel ha neptu , e sigur diankañ diouzh an arzaeloù taolet war e ziaraogerion koulz ha war e gempredidi . Marteze e c ' heller displegañ arwarzh al livouriezh « testoù an amzerioù tremenet » , disprizet a - walc ' h gant ma zad , dre emdro prim hon sevenadur : hevelep livadennoù zo deuet neuze da destoù ag un amzer a zo bet , ezvezant enne donezon ha personelezh an arzour ' Dianav e ve manet moarvat arzourion niverus hanterenn gentañ an ugentvet kantved keneve d ' ar reverzhi kalvezel - se .